Karta tal-Identità ġdida b'karatteristiċi ġodda ta' sigurtà
Imtella' Awwissu 6, 2020 - Aġġornata 6 Ta' Awwissu, 2020 4:08pm L-Aġenzija Identity Malta dalwaqt se tibda toħroġ karta tal-identità ġdida li se jkollha karatteristiċi ġodda ta' sigurtà li jħarsu l-identità tal-persuni. Il-karatteristiċi l-ġodda jagħmluha diffiċli li d-dokument jiġi mbagħbas jew iffalsifikat. Il-produzzjoni tal-karta tal-identità l-ġdida waslet fl-aħħar fażi. Waqt żjara fl-impjant fejn qed issir il-produzzjoni tal-karta tal-identità l-ġdida, is-Segretarju Parlamentari għaċ-Ċittadinanza, Alex Muscat, qal din il-ħidma hi turija li Identity Malta tieħu bis-serjetà s-sigurtà tal-identità tal-individwu. Il-Kap Eżekuttiv tal-aġenzija, Anton Sevasta, qal li l-karta tal-identità l-ġdida mhux se titqassam f'daqqa mal-pajjiż kollu iżda se tinħareġ għall-persuni li japplikaw għal karta ġdida tal-identità jew biex ibiddlu dan id-dokument uffiċjali.